b"\n_START_ARTICLE_\nFrank Hvam\n_START_SECTION_\nBaggrund\n_START_PARAGRAPH_\nFrank Hvam er f\xc3\xb8dt og opvokset i landsbyen \xc3\x98rum S\xc3\xb8nderlyng ved Viborg med sin lillebror og sine for\xc3\xa6ldre i en nedlagt landbrugsejendom omgivet af dyr. Hans mor var sygeplejerske og faderen smed, som desuden havde en hundekennel p\xc3\xa5 fritidsbasis. Som barn ville han v\xc3\xa6re dyrl\xc3\xa6ge og han tog sin gymnasiale uddannelse p\xc3\xa5 det, der dengang hed Viborg Amts Gymnasium (VAG). _NEWLINE_Han l\xc3\xa6ste til dyrl\xc3\xa6ge p\xc3\xa5 Den Kongelige Veterin\xc3\xa6r- og Landboh\xc3\xb8jskole i K\xc3\xb8benhavn i tre et halvt \xc3\xa5r, hvor han m\xc3\xb8dte komikeren Jan Gintberg. Men en studieorlov, hvor han i stedet fulgte teaterlinjen p\xc3\xa5 Testrup H\xc3\xb8jskole, \xc3\xa6ndrede Hvams livsbane. Herefter s\xc3\xb8gte han om optagelse p\xc3\xa5 teaterskolerne i Odense og K\xc3\xb8benhavn, men fik afslag begge steder. Han droppede studierne og fik sin debut i 1995 p\xc3\xa5 standup-scenen til et open mic-arrangement p\xc3\xa5 den hedengangne k\xc3\xb8benhavnske stand-up cafe DIN's, hvor han senere m\xc3\xb8dte Casper Christensen og Lasse Rimmer, der gerne ville have ham med i deres gakkede sketchprogram, Casper & Mandrilaftalen, som skulle sendes p\xc3\xa5 DR2. I 1996 arbejdede i han sidel\xc3\xb8bende med stand up-jobsene som caster og skuespiller p\xc3\xa5 TV3's skjult kamera-program Rent Fup. Hvams far var ikke begejstret for sin s\xc3\xb8ns nye karrierevej og tilb\xc3\xb8d ham 200.000 kr. hvis han vendte tilbage til dyrl\xc3\xa6gestudiet._NEWLINE_Han blev i 2014 gift med filmklipperen Anja Louise Farsig Hvam, med hvem han har to s\xc3\xb8nner med, (f. 2008) og (f. 2011). I 2016 solgte parret deres 173 kvadratmeter store villa i Lyngby med en gevinst p\xc3\xa5 3,1 millioner kroner. Parret bor i dag i en 150 kvadratmeter stor villa i Drag\xc3\xb8r beliggende lige ud til \xc3\x98resund."